ก่อนทำการจ้างแม่บ้านอิสระเพื่อมาช่วยดูแลทำความสะอาดบ้านนั้น คุณจำเป็นต้องทำข้อตกลงและอธิบายเงื่อนไขต่าง ๆ ให้กับบุคคลที่คุณจะจ้างมาฟัง ซึ่งข้อตกลงเหล่านั้นมีอะไรบ้างไปดูกัน
1. ควรทำสัญญาจ้างเป็นลายลักษณ์อักษรที่ชัดเจน ซึ่งสิ่งที่จะต้องระบุในสัญญานั้นได้แก่ ระยะเวลาการว่าจ้าง ชั่วโมงการทำงาน อัตราค่าจ้าง สวัสดิการและวันหยุดต่าง ๆ การทำสัญญาลายลักษณ์อักษรนี้เพื่อเป็นหลักฐานว่าทั้งสองฝ่ายได้รับรู้และยินยอมต่อข้อตกลงและเงื่อนไขทั้งหมดที่กล่าวไว้ในสัญญานั่นเอง
2. ผู้ว่าจ้างอาจทำการสัมภาษณ์แม่บ้านว่ามีประสบการณ์ในการทำงานบริการมามากน้อยแค่ไหน และอาจให้แม่บ้านลองทดลองงานก่อนเพื่อประเมินถึงความสามารถของแม่บ้านว่ามีประสิทธิภาพมากพอในการทำงานหรือไม่
3. ผู้ว่าจ้างควรอธิบายถึงขอบเขตในการทำงานของแม่บ้านให้ชัดเจน บางครั้งผู้ว่าจ้างอาจต้องการเวลาพักผ่อนส่วนตัว จึงจำเป็นต้องอธิบายเรื่องเวลาและสถานที่ในการทำความสะอาดอย่างชัดเจน เช่น สถานที่ไหนควรทำความสะอาดเวลาไหน เป็นต้น
4. ผู้ว่าจ้างควรอธิบายเรื่องความยืดหยุ่นของระยะเวลาการทำงานให้แม่บ้านรับรู้ และแจกแจงเกี่ยวกับเงื่อนไขและค่าตอบแทนเพิ่มเติมหากต้องใช้บริการแม่บ้านให้ทำความสะอาดล่วงเวลาหรือในกรณีพิเศษอื่น ๆ
5. ทำการตรวจสอบอีกครั้งให้มั่นใจว่าบุคคลที่ได้ทำการจ้างมานั้นไม่ได้เข้าข่ายเป็นผู้มีคดีติดตัวหรือเคยมีประวัติอาชญากรรมมาก่อน โดยสามารถตรวจสอบข้อมูลระหว่างการสัมภาษณ์ เพื่อความสบายใจของผู้ว่าจ้างต่อทรัพย์สินและสิ่งของมีค่าภายในบ้านของตน
ทั้งหมดนี้คือข้อตกลงและเงื่อนไขสำคัญที่ผู้ว่าจ้างและผู้ถูกจ้างควรทำความเข้าใจกันให้ชัดเจนทั้งสองฝ่ายเพื่อให้การทำงานเป็นไปอย่างราบรื่นและไม่มีปัญหาเกิดขึ้นระหว่างการทำงานนั่นเอง